stanford-oval/wikipedia huggingface dataset:
Koenigsegg CCX
Mitat

Pituus: 4 293 mm
Leveys: 1 996 mm
Korkeus: 1 120 mm
Omamassa: 1 180 kg
Huippunopeus noin 395 km/h (Koenigseggin mukaan, tulosta ei ole tarkistettu)
CCXR

CCXR on vuonna 2007 esitelty E85-biopolttoainetta käyttävä versio. CCXR:ssä on pieniä muutoksia polttoaineen ruiskutukseen, polttoaineputkistoon, erilaiset männänrenkaat ja ahtopainetta on nostettu 1,2 barista 1,5 bariin. E85-bioetanolilla käyvä auto tuottaa 1018 hevosvoimaa.
Koenigsegg CCXR Edition
Forbregd/Lein

| Forbregd/Lein |
| --- | --- |
 Forbregd/Lein
 Koordinaatit: 63°48′34″N, 11°32′45″E 
Valtio:  Norja
Lääni:  Trøndelag
Kunta:  Verdal
Pinta-ala:  
 – Maa:  0,4 km²
Väkiluku (2023):  859
 – Väestötiheys:  2 147,5 as./km²
Infobox OKVirheellinen NIMI-arvo: 
Forbregd/Lein on taajama Verdalin kunnassa Trøndelagin läänissä Norjassa. Taajaman pinta-ala on 0,4 neliökilometriä ja asukasluku 859 vuonna 2023.
Friedrich Dollmann

| Friedrich Dollmann |
| --- | --- |

Henkilötiedot
Syntynyt: 2. helmikuuta 1882  Würzburg, Saksa
Kuollut: 28. kesäkuuta 1944 (62 vuotta)  Ranska
Sotilashenkilö
Palvelusmaa(t):   Saksan keisarikunta  Weimarin tasavalta  Natsi-Saksa
Komentajuudet:  Saksan 7. armeija
Taistelut ja sodat:  Ensimmäinen maailmansota  Toinen maailmansota
Sotilasarvo:  Kenraalieversti
Kunniamerkit:  Rautaristin ritaristi tammenlehvin
Joukko-osasto:   Heer
Friedrich Dollmann (2. helmikuuta 1882 – 28. kesäkuuta 1944) oli saksalainen kenraalieversti toisen maailmansodan aikana. Hänet muistetaan parhaiten osallisuudestaan Normandian maihinnousun vastatoimien alkuvaiheeseen kesäkuussa 1944.
Toisessa maailmansodassa hän komensi Saksan 7. armeijaa Ranskan valtauksen aikana. Hän jäi miehitysjoukkojen komentajaksi Ranskaan. Liittoutuneiden noustessa maihin Normandiassa kesäkuussa 1944 Dollman taisteli brittiläisiä joukkoja vastaan. Hän kuoli sydänkohtaukseen saatuaan kuulla, että joutuisi sotaoikeuteen Cherbourgin tappiosta. Joidenkin lähteiden mukaan Dollman saattoi tehdä itsemurhan ottamalla myrkkyä.
Aiheesta muualla

Kuvia tai muita tiedostoja aiheesta Friedrich Dollmann Wikimedia Commonsissa
Felix Zwayer

| Felix Zwayer |
| --- | --- |

Henkilötiedot
Koko nimi:  Felix Zwayer
Syntynyt: 19. toukokuuta 1981 (ikä 43) Berliini, Saksa
Jalkapallotuomari
Pituus:  183 senttimetriä
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 2009– 2012– | Bundesliiga FIFA |  |  |

Felix Zwayer (s. 19. toukokuuta 1981 Berliini, Saksa) on saksalainen jalkapalloerotuomari. Hän on toiminut kansainvälisenä erotuomarina vuodesta 2012 lähtien.
Zwayer toimi Robert Hoyzerin avustavana linjatuomarina yhdessä vuonna 2005 sopupeliskandaalin kuuluneessa ottelussa. Skandaalin selvittyä erotuomari Hoyzer sai elinikäisen toimitsijakiellon sekä kahden vuoden ja viiden kuukauden vankeustuomion. Sopupelissä avustanut ja 300 euron lahjuksen vastaanottanut Zwayer itse selvisi kuuden kuukauden toimitsijakiellolla todistettuaan Hoyzeria vastaan.
Aiheesta muualla

Felix Zwayerin esittely World Referee -sivustolla (Arkistoitu – Internet Archive) (englanniksi)
Koskuenjärvi

| Koskuenjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°39′28″N, 24°16′19″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Säynäjärveen 
Järvinumero:  35.721.1.012
Mittaustietoja
Pinnankorkeus:  131,6 m  
Rantaviiva:  2,284 km  
Pinta-ala:  11,66 ha  
Saaria:  ei saaria 
 fiKoskuenjärvi 
Koskuenjärvi  on Pirkanmaalla Orivedellä  sijaitseva järvi.
Maantietoa

Järven pinta-ala on 11,7 hehtaaria ja se on 900 metriä pitkä ja 200 metriä leveä. Se sijaitsee Oriveden keskustaajamasta kolme kilometriä länteen Virkajärvenvuoren, Ristisuonmäen ja vastarannan matalamman mäen välissä. Virkajärvenvuori kohoaa 55 metriä järven vedenpintaa korkeammalle, Ristisuonmäki 35 metriä ja vastarannan nimetön mäki myös 35 metriä korkeammalle. Järven rannat ovat kuitenkin paikoin alavia ja rinteet ovat vain paikoin jyrkkiä. Järvellä ei ole kartan mukaan saaria. Sen rantaviivan pituus on 2,3 kilometriä ja sen rannat ovat metsämaata sekä kaakossa soistunutta metsää. Rannoille on rakennettu neljä vapaa-ajan asuntoa. Niille tulee tiet valtatieltä 9.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Längelmäveden lähialueeseen (35.721) se kuuluu. Järven vedenpinnan korkeus on 131,6 metriä mpy. Järveen on johdettu neljä metsäojaa. Koillisesta päin laskee järveen ojitetun suon sekä Kaakkolammin laskuoja. Pohjoispäähän laskee pitkä metsäoja ja sen viereen laskee luoteesta päin vieläkin pitempi metsäoja. Se alkaa Iso-Saparosta, joka laskee ensin Kesku-Saparoon, virtaa Vähä-Saparon läpi ja laskee sitten 1,1 kilometrin päässä Koskuenjärveen. Vähä-Saparossa tulevat mukaan vielä eteläisen ojitetun Ruohosuon vedet. Kauempaa idästä virtaa Koukkujärven laskuoja Ruohosuon läpi ja laskee järveen samaa ojaa myöten kuin edelliset järvet. Järven oma laskuoja lähtee järven kaakkoispäästä ja laskee 1,6 kilometrin päässä Säynäjärveen, joka vuorostaan laskee Längelmäveden Pappilanselkään.
Forever 21

Forever 21 Metro Manilassa Filippiineillä.
Forever 21, muotoiltuna FOREVER 21 on yhdysvaltalainen kansainvälisesti toimiva pikamuoti-ketju. Ensimmäinen ketjun liike avattiin vuonna 1984 Highland Parkiin Los Angelesiin ja oli nimeltään FASHION 21, mutta ketju muutti nimensä myöhemmin, tosin alkuperäinen liike on edelleen alkuperäisellä nimellä.
Alun perin ketju myi vain naistenvaatteita, mutta nykyään se myy esimerkiksi lastenvaatteita, miestenvaatteita, meikkejä, kodin sisustusta sekä Plus-mallistoa josta löytyy suurempia kokoja.
FOREVER 21 -liikkeitä löytyy ympäri maailmaa esimerkiksi Yhdysvalloista, Kanadasta, Japanista, Kiinasta, Intiasta, Saksasta, Espanjasta, sekä Venäjältä.
Fransiskus Xaverius Rocharjanta Prajasuta

Fransiskus Xaverius Rocharjanta Prajasuta
Fransiskus Xaverius Rocharjanta Prajasuta MSF (3. marraskuuta 1931 Nguntaranadi – 28. heinäkuuta 2015) oli indonesialainen roomalaiskatolinen piispa. Hänet vihittiin papiksi 19. joulukuuta 1959 ja nimitettiin Banjarmasinin hiippakunnan johtoon 6. kesäkuuta 1983. Piispaksi vihkiminen seurasi 23. lokakuuta. Pääkonsekraattorina toimi Wilhelmus Joannes Demarteau, jota avustivat Francis Xavier Sudartanta Hadisumarta ja Hieronymus Herculanus Bumbun.
Prajasuta jäi eläkkeelle 14. kesäkuuta 2008.
Frantic

Wikisanakirjassa on tähän liittyvä sananselitys: .
Frantic voi tarkoittaa seuraavia asioita:
Frantic, elokuva vuodelta 1988
Frantic Films, kanadalainen yritys
”Frantic”, Metallica-yhtyeen kappale
Frantic, Bryan Ferryn albumi
Frantic, Gunin albumi
Frantic Factory, Donkey Kong 64 -videopelin kolmas taso.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Frantic”, voi hakea sivunnimihaulla, laajalla sivunnimihaulla tai tekstihaulla.
Fransman

Fransman on seuraavien suomalaisten henkilöiden sukunimi:
Holger Fransman (1909–1997), käyrätorvensoittaja ja professori
Sanna Fransman (s. 1960), näyttelijä
Stig Fransman (1934–2022), näyttelijä ja laulaja
Fransmanni

Fransmanni on arkikielinen nimitys ranskalaiselle.
Fransmanni voi tarkoittaa myös seuraavia:
Frans et les Femmes, ent. Fransmanni, S-ryhmän ravintolaketju
Fransmannin hylky, hylky Pohjanlahdessa Hailuodon edustalla
Kohtalon ivaa

| Kohtalon ivaa> Ирония судьбы, или С лёгким паром! |
| --- | --- |

Ohjaaja:   Eldar Rjazanov  Igor Petrov 
Käsikirjoittaja:   Emil Braginski  Eldar Rjazanov 
Säveltäjä:  Mikael Tariverdijev
Kuvaaja:  Vladimir Nahabtsev
Leikkaaja:  Valerija Belova
Tuotantosuunnittelija:  Aleksandr Borisov
Pääosat:   Andrei Mjagkov  Barbara Brylska  Juri Jakovlev 
Valmistustiedot
Valmistusmaa:  Neuvostoliitto
Tuotantoyhtiö:  Mosfilm
Levittäjä:  Goskino Netflix USSR State Committee for Television and Radio (käännä suomeksi)
Ensi-ilta:  31. joulukuuta 1975
Kesto:  184 min
Alkuperäiskieli:  venäjä
Aiheesta muualla
IMDb 
Elonet
AllMovie
Infobox OKNimi-testi OK: 
Kohtalon ivaa (ven. Ирония судьбы, или С лёгким паром!, Ironija sudby, ili S ljogkim parom!, suom. myös ”Kohtalon ironia”) on neuvostoliittolainen Eldar Rjazanovin ohjaama draamakomediaelokuva vuodelta 1975. Elokuvan näyttäminen televisiossa venäläisenä uutenavuotena on muodostunut perinteeksi. Joulukuussa 2007 elokuvalle julkaistiin jatko-osa Ирония судьбы. Продолжение (Ironija sudby. Prodolženije).
Juoni

Kaveriporukka lähtee Moskovassa pohjustamaan uudenvuodenviettoa saunaan. Vodkanhuuruisen saunomisen jälkeen kaksi miestä löytää itsensä vääristä paikoista, toinen lentäneenä Leningradiin aivan samanlaiseen kerrostaloon kuin missä hän asuu Moskovassa. Jopa avain sopii oveen, mutta asunnossa odottava nainen ei vaikuta aivan tutulta.
Näyttelijät

| 0 | 1 | 2 |
| --- | --- | --- |
|  Andrey Mjagkov  | … |  Ženja    |
|  Barbara Brylska  | … |  Nadja    |
|  Juri Jakovlev  | … |  Ippolit    |
|  Aleksandr Širvindt  | … |  Pavel, Ženjan ystävä    |
|  Georgi Burkov  | … |  Miša, Ženjan ystävä    |
|  Lija Ahedžakova  | … |  Tanja, Nadjan ystävä    |
|  Aleksandr Beljavski  | … |  Saša, Zhenjan ystävä    |
|  Ljubov Dobržanskaja  | … |  Ženjan äiti    |
|  Olga Naumenko  | … |  Galja    |
|  Gotlib Roninson  | … |  Ženjan naapuri lentoasemalla    |
|  Eldar Rjazanov  | … |  Ženjan naapuri tasossa    |
|  Ljubov Sokolova  | … |  Nadjan äiti    |
|  Valentina Talyzina  | … |  Valja, Nadjan ystävä, Nadjan ääni   |
Aiheesta muualla

Kohtalon ivaa Elonet.
Koko elokuva nähtävänä Mosfilmin kanavalla YouTubessa:
Osa 1 1 h 40 min
Osa 2 1 h 24 min
King of the North

| King of the North Wolfheart |
| --- | --- | --- |

Studioalbumin tiedot
 Julkaistu: 16. syyskuuta 2022
 Tuottaja(t): Tuomas Saukkonen
 Tyylilaji: melodinen death metal
 Kesto: 48.33
 Levy-yhtiö: Napalm Records
Listasijoitukset
  12. (albumilista)    4. (fyysinen albumilista)
Wolfheartin muut julkaisut
| Wolves of Karelia 2020 | King of the North 2022 | Draconian Darkness 2024 |
Singlet albumilta King of the North
 ”Ancestor” Julkaistu: 20. heinäkuuta 2022  ”The King” Julkaistu: 17. elokuuta 2022  ”Cold Flame” Julkaistu: 14. syyskuuta 2022
King of the North on suomalaisen melodisen death metal -yhtyeen Wolfheartin kuudes studioalbumi, joka julkaistiin 16. syyskuuta 2022 levymerkillä Napalm Records. Albumilta on julkaistu singlenä kappale "Ancestor".
Kappaleet

Skyforger – 7.33
Ancestor – 4.43 (feat. Jesse Leach)
Knell – 5.32
Desolated Land – 5.18
The King – 4.56
Cold Flame – 5.49 (feat. Karl Sanders)
Headstones – 4.16
Fires of the Fallen – 4.51
Eternal Slumber – 5.32
Kokoonpano

Tuomas Saukkonen – laulu, kitara
Vagelis Karzis – kitara, puhdas laulu
Lauri Silvonen – basso, taustalaulu
Joonas Kauppinen – rummut
Kokoonpano > Vierailijat

Jesse Leach – laulu kappaleessa "Ancestor"
Karl Sanders – laulu kappaleessa "Cold Flame"
Saku Moilanen – koskettimet, orkestraatiot
Kokoonpano > Tuotanto

Tuomas Saukkonen – tuottaja
Juho Räihä – äänittäjä (rummut, basso & rytmikitara), masterointi
Saku Moilanen – äänittäjä (laulu, kitaramelodiat & akustinen kitara), miksaaja
VisionBlack – kansitaide, asettelu
Teppo Ristola – valokuvat
Arvostelut

Soundi:
Aiheesta muualla

King of the North Discogsissa. (englanniksi)
Albumi King of the North Encyclopaedia Metallum -sivustolla (englanniksi)
Foreca

| Foreca Oy |
| --- | --- |

Yritysmuoto:  osakeyhtiö
Perustettu:  1996
Perustaja:  Pirkko Saarikivi ym.
Toimitusjohtaja:  Atso Rönnblad
Puheenjohtaja:  Atso Rönnblad
Kotipaikka:  Helsinki, Suomi
Toimiala:  sääpalvelu, säätiedotteet
Tuotteet:  kansainvälinen uutis- ja kuvatoimisto
Liikevaihto:   7,9 milj. € (2017)
Tilikauden tulos:   2,4 milj. € (2017)
Kotisivu:  www.foreca.fi
Infobox OKVirheellinen NIMI-arvo: 
Foreca Oy on suomalainen yksityinen sääpalveluyritys, jonka toimisto sijaitsee Espoossa. Foreca toimittaa sääpalvelua Suomessa ja maailmalla kuluttajille ja kaupallisille medioille, kuten MTV3:lle.
Yhtiön perusti vuonna 1996 meteorologi Pirkko Saarikivi yhdessä neljän tietotekniikka-asiantuntijan kanssa nimellä Weather Service Finland. Se oli Suomen ensimmäinen yksityinen säätietoyritys. Nykyinen nimi tulee englanninkielisestä sanasta "forecast", mitä tarkoittaa "ennustaa", ja se otettiin käyttöön vuonna 2001.
Foreca on myös erikoistunut pidempiin sääennusteisiin, mikä näkyy muun muassa kahden viikon paikkakuntakohtaisena sääennusteena, kun taas Ilmatieteen laitos ennustaa vain kymmenen päivän ajalle.
Aiheesta muualla

Foreca
Forecan yrityssivusto
Felix Timmermans

| Felix Timmermans |
| --- | --- |
 Felix Timmermans 1935.
Henkilötiedot
Syntynyt: 1886 Lier, Belgia
Kuollut: 1947 (60–61 vuotta) Lier, Belgia
Kansalaisuus:  Belgia
Ammatti:  kirjailija
Kirjailija
Salanimi: Koldys/Polleke v Mehr/Stelijn 
Tuotannon kieli: hollanti
Aiheesta muualla
Löydä lisää kirjailijoitaKirjallisuuden teemasivulta
Felix Timmermans (1886 Lier, Belgia – 1947 Lier, Belgia) oli flaamilainen kirjailija, tunnetuimpia flaamilaisia kertojia. Hän on kirjoittanut niin flaamilaisen talonpojan elämästä kuin historiallisen sukuromaaninkin. Hän kuvitti kirjansa itse. Hänen ensimmäinen menestysromaaninsa, hurskasta elämäniloa sisältävä Pallieter, ilmestyi 1916 ja on ilmestynyt suomeksi nimellä Muheva maa.
Suomennetut teokset

Muheva maa (Pallieter); suom. Aune Brotherus, runot suom. Antero Kajanto, Helsinki: WSOY 1947
Aiheesta muualla

Kuvia tai muita tiedostoja aiheesta Felix Timmermans Wikimedia Commonsissa
Kittilä (Suodenniemi)

Kittilä on kylä Sastamalan Suodenniemellä. Se sijaitsee Kourajärven koillisrannalla Mouhijärveltä Laviaan johtavan seututie 259:n varrella. Kittilän kylän kohdalla tien nimi on Suodenniementie.
Kittilän kyläkeskus rajoittuu idässä Mouhijärveen, pohjoisessa Pohjakylään, lännessä Suodenniemen ja etelässä Jalkavalan kylään. Kylään kuuluu lisäksi lukuisia vanhoja ulkopalstoja ja keskiaikaisia erävaltauksia, minkä vuoksi kylän maita sijaitsee eri puolilla Suodenniemen pitäjää. Isoimmat ulkopalstat ovat Lumiaistenmaa, joka sijaitsee linnuntietä noin 9 kilometriä kyläkeskuksesta pohjoiseen sekä Kömisevänmaa noin 6 kilometrin päässä kyläkeskuksesta länsiluoteeseen.
Kittilän kyläkeskus kevätauringon paisteessa. Oikealla Kourajärven rantaa.
Suodenniemen pitäjän keskustaajama sijaitsee osittain Kittilän kylän alueella.
Kittilän kylästä on matkaa sekä Tampereelle että Poriin noin 60 kilometriä. Sastamalan keskustaan on noin 35 kilometriä.
Tarina Kittilän kylän synnystä

Suodenniemeläinen pappi ja kansatieteilijä David Skogman tallensi 1860-luvulla seuraavan kansantarinan Kittilän kylän synnystä:
"Kuningas oli antanut eräälle sotaherralle urotöistänsä luvan ottaa omaksensa paraan kylän Suomessa. Hän valitsi Selkeen kylän, jossa oli 17 taloa. Nämät kaikki yhdistettiin isoksi kartanoksi. Wanhat asujamet muuttivat Suodenniemeen ja rakensivat Kittilän kylän."
Selkeen kartanon synty ajoittuu 1600-luvulle, kun taas Kittilän kylän asukkaita tunnetaan jo 1300-luvun lopusta. Tarina ei siis sinänsä voi pitää paikkaansa. Mahdollista kuitenkin on, että Selkeen kylästä on siirtynyt asukkaita Kittilään, kun Selkeen kartano perustettiin. Muutamien saman nimisten talojen lisäksi siihen viittaa se, että Satakunnan museossa Porissa säilytetään tiettävästi Kittilän kylästä peräisin olevia joidenkin sadan vuoden ikäisiä pöydänjalkoja, jotka tarinan mukaan on valmistettu sen ensimmäisen uudistalon pihasta kaadetuista kuusista.
Kittilän historiaa

Kittilän kylän alueella on liikuttu jo varhain, sillä sen ohitse Kourajärveä pitkin on kulkenut vanha eräreitti Rautavedeltä Pohjanlahdelle. Itse kylä on syntynyt myöhäiskeskiajalla ja se mainitaan asiakirjassa ensimmäistä kertaa vuonna 1390, kun Rossin talon isäntä Olaff Kittinsson oli katselmusmiehenä Ylä- ja Ala-Sastamalan yhteisillä käräjillä todistamassa Tyrvään ja Roismalan kylien välisestä rajasta.
1500-luvulle tultaessa kylän muodostivat kuusi taloa, joista yksi poistui asiakirjoista vuosisadan loppupuolella. Jo 1600-luvun alussa maakirjaan merkittiin Kittilästä kolme taloa, jotka olivat Kela (RNo 1), Kurki (RNo 2) ja Rossi eli Rosi (RNo 3). Taloja jaettiin myöhemmin niin, että Rossi lohkottiin Ylä-Rosin ja Ala-Rosin eli Saksan (myöh. Helavuori) taloiksi vuonna 1725 ja Kurki Ylä-Kurjen ja Ala-Kurjen taloiksi vuonna 1809.
Turun akatemian perustamisen jälkeen osa Suodenniemen kruununtiloista muutettiin akatemiantiloiksi, joiden verotuotto käytettiin akatemian kustannusten kattamiseen. Kittilästä kaikki kolme edellä mainittua taloa siirrettiin vuoteen 1648 mennessä akatemiantiloiksi, jollaisina ne säilyivät 1820-luvulle saakka.
Isonvihan aikana Kittilä kärsi huomattavasti autioitumisesta ja venäläisjoukkojen suorittamasta hävityksestä. Vuonna 1719 laaditun kylvöluettelon mukaan kylässä ei tehty kylvöjä lainkaan vaan kylä ”oli tullut rutiköyhäksi ja autioitunut”. Sodan päätyttyä ja etenkin 1800-luvulla kylä alkoi jälleen kasvaa. 1900-luvun puoleen väliin tultaessa Suodenniemen kunnan kuntakeskus siirtyi Suodenniemen kylästä nykyiselle paikalleen Kittilän ja sen naapurikylän Pohjakylän raja-alueelle.
Sisällissodan aikana Suodenniemi oli maaliskuun loppupuolelle saakka punaisten hallinnassa. Kittilässä Saksan talossa sijaitsi punaisten rintamaesikunta. Kittilän alueella oli liikkunut valkoisten partioita jo helmikuussa ja maaliskuun 16.–26. päivien aikana käytyjen Suodenniemen taisteluiden aikana punaiset puolustautuivat Kittilän talojen ja Röyskän harjanteen suojissa Koura- ja Kirkkojärven länsipuolelta hyökänneitä valkoisia vastaan.
Kittilän kylä tänään

Kittilän kyläkeskus kuuluu nykyisin Suodenniemen keskustaajamaan. Kylän alueella ovat Suodenniemen koulu, urheilutalo sekä Kelarannan kesäteatteri ja uimaranta.
Kittilässä kyläkeskuksen eteläpuolella on joukko arvokkaita kallioalueita, joiden avulla geologit selvittivät maankuoren muodostumisen vaiheita 1800- ja 1900-lukujen vaihteessa. Kittilän kylän maisemaan kuuluvat tänä päivänä myös sen alueella sijaitsevan Kortekallion tuulivoimapuiston kolme 4,2 megawatin Vestas V150 -tyyppistä tuulivoimalaa, jotka aloittivat sähköntuotannon kesällä 2022.
Aiheesta muualla

Kittilän kylää koskevia aineistoja Suodenniemen Topoteekissa
Kelarannan kesäteatteri Kittilän kylässä
Fregolin oireyhtymä

Fregolin oireyhtymä on harvinainen mielenhäiriö: potilas luulee kaikkia ihmisiä ympärillään samaksi henkilöksi, joka vain vaihtaa nopeasti valepukuaan. Oireyhtymä on nimetty italialaisen näyttelijän Leopoldo Fregolin (1867–1936) mukaan, joka vaihtoi esiintymisasuaan nopeasti roolista toiseen esitystensä aikana. Oireyhtymän kuvasivat lääketieteelle ensimmäisinä P. Courbon ja G. Fail vuonna 1927.
Vuosina 1927–2018 oli raportoitu alle 50 tapausta maailmanlaajuisesti, mutta 2020 tehdyn tutkimuksen mukaan ilmiö on yleisempi, sillä aivohalvauksen kokeneista potilaista 1,1 prosentilla tavattiin Fregolin oireyhtymää.
Koen Spitaels

| Koen Spitaels> Henkilötiedot |
| --- | --- |
Syntynyt: 1965 Antwerpen
Kansalaisuus:   Belgia
Kyokushin-ottelija
Aktiivisena:  1982–?
Paino:  80 kg
Painoluokka:  keskisarja
Seura(t):  Niji Yama Dojo
Vyöarvo:  6. dan
| Mitalit> Maa:   Belgia.Miesten kyokushin.Hollannin Open  | Mitalit> Maa:   Belgia.Miesten kyokushin.Hollannin Open  | Mitalit> Maa:   Belgia.Miesten kyokushin.Hollannin Open  | Maa:   Belgia> Miesten kyokushin. |
| --- | --- | --- | --- |
|  Kultaa | 1998 | -80 kg |  |
| Britannian Open  | Britannian Open  | Britannian Open  |  |
|  Hopeaa | 1990 | -80 kg |  |
|  Pronssia | 1996 | -80 kg |  |
|  Pronssia | 1999 | -80 kg |  |
Koen Spitaels (s. 1965 Antwerpen) on belgialainen karateka. Hän voitti Hollannin keskisarjan mestaruuden 1998.
Alkuvuodet

Spitaels aloitti Kyokushinin 15-vuotiaana löydettyään kavereiden kanssa puhelinluettelosta mainoksen vahvimmasta karatesta. Hän osallistui ensi kerran 17-vuotiaana ohjaajansa kehotuksesta turnaukseen, jonka hän myös voitti. Hän harjoitteli ohjaajansa karatesalissa kymmenen vuotta, kunnes päätti perustaa oman Kyokushin salin Niji Yama Dojon.
Kilpaura

Spitaels saavutti menestystä kansainvälisesti 1990-luvulla saavutettuaan ensin hopeaa Britannian Openissa 1990. Seuraavana vuonna Spitaels eteni maailmanmestaruuskisoissa 32 parhaan joukkoon, mutta hän putosi viimeisen päivän pudotuskierroksella jatkosta hävittyään mestaruuden voittaneelle Kenji Midorille. Spitaels saavutti vielä kahdesti pronssia Britannian Openissa 1996 ja 1999. Midori pyysi häntä osallistumaan 1997 Fukuoka Kyokushin turnaukseen, jossa Spitaels sijoittui seitsemänneksi. Spitaels voitti sittemmin 1998 IFK-liitossa Hollannin Openin keskisarjan mestaruuden.
Kilpauran jälkeen

Spitaels palasi WKO-liittoon vietettyään seitsemän vuotta IFK-liitossa. Hän on keskittynyt sittemmin karaten opettamiseen ja Diamond Cup turnauksen järjestämiseen.
Kullaslampi

| Kullaslampi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°42′25″N, 26°28′27″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ylä-Suonteen valuma-alue (14.85)
Laskuoja:  oja Suonteeseen 
Järvinumero:  14.851.1.022
Mittaustietoja
Pinnankorkeus:  94,2 m  
Pituus:  270 m  
Leveys:  140 m  
Rantaviiva:  0,724 km  
Pinta-ala:  2,74 ha  
Saaria:  1 
 fiKullaslampi 
Kullaslampi  on Keski-Suomessa Joutsassa  Kullasniemen lähellä sijaitseva lampi.
Maantietoa

Lampi on 270 metriä pitkä, 140 metriä leveä, ja sen pinta-ala on 2,7 hehtaaria. Lammella on kartan mukaan yksi saari.  Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Ylä-Suonteen valuma-alueella (14.85), jonka Ylä-Suonteen lähialueeseen (14.851) se kuuluu. Lammen vedenpinnan korkeus on 94,2 metriä mpy.
Freginalsin linja-autoturma

| Freginalsin linja-autoturma |
| --- | --- |
Päivämäärä:  20. maaliskuuta 2016
Onnettomuustyyppi:  kolari
Tapahtumapaikka:  Freginals, Tarragona, Katalonia, Espanja
Matkustajat
Yhteensä:  61
Kuolleet:  13
Loukkaantuneet:  8
Eloonjääneet:  48
Tarragonan maakunnan sijainti.
Freginalsin linja-autoturma tapahtui 20. maaliskuuta 2016 lähellä Itä-Espanjan Tarragonan maakunnassa sijaitsevaa Freginalsin kaupunkia.
Linja-auto oli palaamassa Autovía A-7 -moottoritietä Valenciassa järjestetystä Las Fallas -juhlasta kohti Barcelonaa, kun kuljettaja menetti auton hallinnan. Auto osui kaistoja erottavaan metalliseen aitaan ja kaatui kyljelleen törmäten vastaantulevaan autoon. Viranomaisten mukaan kuljettaja ei ollut alkoholin tai huumeiden vaikutuksen alaisena, vaan onnettomuus johtui ensitietojen mukaan kuljettajan inhimillisestä virheestä. Kuljettajan fyysiset vammat eivät olleet vakavia.
Suurin osa linja-auton matkustajista oli kansainväliseen Erasmus-vaihtoon osallistuneita opiskelijoita ympäri maailmaa. 13 kuolleesta jokainen oli naispuolinen opiskelija. Vastaan tulleessa autossa olleet henkilöt eivät loukkaantuneet. Onnettomuudessa oli mukana myös yksi suomalainen, Nokialta kotoisin oleva 28-vuotias naispuolinen opiskelija, joka ei kuitenkaan loukkaantunut vakavasti.
Onnettomuus on yksi Espanjan viime vuosien tuhoisimpia linja-auto-onnettomuuksia. Kuljettaja menehtyi 6. huhtikuuta 2023 sydänkohtaukseen.
Forever (kuntosaliketju)

| FD Group Oy |
| --- | --- |
Yritysmuoto:  osakeyhtiö
Perustettu:  1987
Kotipaikka:  Espoo, Suomi
Liikevaihto:   1 milj. € (2017)
Tilikauden tulos:   447 000 € (2017)
Henkilöstö:   365 (2015)
Kotisivu:  www.foreverclub.fi
Infobox OKVirheellinen NIMI-arvo: 
Forever (viralliselta toiminimeltään FD Group Oy ) on suomalainen liikuntakeskusketju. Helmikuussa 2018 Pihlajalinna ilmoitti ostavansa enemmistön Forever-ketjusta.
Aiheesta muualla

Foreverin verkkosivut